Rudolf Schmidt

Rudolf Schmidt  (12 Mei 1886 – 7 April 1957) adalah seorang Jeneral dalam Wehrmacht  Jerman Nazi semasa Perang Dunia II yang memerintah Tentera Darat Ke-2 Panzer di Barisan Timur. Beliau adalah penerima pingat Knight Cross of the Iron Cross berserta Daun Oak.

Kerjaya
Schmidt  menyertai Tentera Darat Imperial Jerman pada tahun 1906 dan berkhidmat dalam Perang Dunia I. Beliau dikekalkan dalam Reichswehr dimana beliau bertugas sebagai pegawai staf. Pada Oktober 1936 beliau telah dinaikkan pangkat ke Generalmajor dan dilantik Panglima 1 Divisyen Panzer. Pada tahun 1939 Schmidt memimpin divisyen ini dalam pencerobohan Poland.

Pada 1 Februari 1940 beliau dilantik Panglima Kor XXXIX Panzer. Beliau memimpin Kor ini di Perancis dan telah dikurniakan pingat Knight Cross of the Iron Cross kerana pencapaiannya dalam Pertempuran Perancis pada 3 Jun 1940. Beliau telah dinaikkan pangkat ke General der Panzertruppe dan menjadi pemangku Panglima Tentera Darat Ke-2 yang mengambil bahagian dalam Pertempuran Moscow. Pada 25 Disember 1941 beliau telah dilantik Panglima Tentera Darat Ke-2 Panzer (menggantikan General Guderian yang dipecat).

Pada 1 Januari 1942 Schmidt telah dinaikkan pangkat ke Generaloberst. Pada 10 April 1943 beliau telah diberhentikan dari jawatannya selepas Gestapo menangkap adiknya kerana mengintip bagi pihak Perancis dan menemui surat-surat yang ditulis Schmidt dimana beliau didapati sangat mengkritik cara Hitler mengurus peperangan dan  Parti Nazi. Beliau muncul dihadapan mahkamah tentera tetapi telah dibebaskan dan ditukar ke  
Führerreserve (pegawai simpanan) pada 30 September 1943. Beliau tidak pernah diberi tugas semula.

Adiknya Hans-Thilo Schmidt menjual butiran mesin Enigma Jerman dan maklumat sensitif tentera yang lain kepada Deuxieme Bureau Perancis dari tahun 1931 sehingga pencerobohan Jerman ke atas Perancis pada 1940.

Pada 16 Disember 1947 Schmidt telah ditangkap oleh tentera Soviet  dalam perjalanan ke rumahnya di Weimar. Dibawa ke Moscow, beliau pada mulanya dipenjarakan di Penjara Pusat Vladimir dan Penjara Butyrka. Pada tahun 1952, beliau dijatuhi hukuman penjara 25 tahun oleh sebuah tribunal tentera. Pada 30 September 1955, Schmidt adalah antara tahanan terakhir yang dibebaskan. Beliau meninggal dunia pada 1957.

Tarikh kenaikkan pangkat 
 Fahnenjunker - 25 September 1906
 Leutnant - 21 Januari 1908
 Oberleutnant - 8 November 1914
 Hauptmann - 18 Disember 1915
 Major - 1 Februari 1927
 Oberstleutnant - 1 April 1931
 Oberst - 1 Oktober 1933
 Generalmajor - 1 Oktober 1936
 Generalleutnant - 1 Jun 1938
 General der Panzertruppe - 1 Jun 1940
 Generaloberst - 1 Januari 1940

Anugerah kebesaran
 Iron Cross (1914) Kelas 2 dan 1
 Lencana Panzer warna Perak 
 Knight Cross Second Class of the Order of the Zähringer Lion with Swords
 Iron Cross (1939) Kelas 2 (22 September 1939) & Kelas 1 (2 Oktober 1939)
 Knight Cross of the Iron Cross berserta Daun Oak
 Knight Cross pada 3 Jun 1940 selaku Generalleutnant dan Panglima XXXIX. Armeekorps (mot.)
 Penerima ke-19 Daun Oak pada 10 Julai 1941 selaku General der Panzertruppe dan Panglima XXXIX. Armeekorps (mot.)

Rujukan

Petikan

Bibliografi

 
 

Kelahiran 1886
Kematian 1957
Perang Dunia Kedua
Jeneral Tentera Jerman
Orang Jerman